|  |  |
| --- | --- |
| METSAOSAKONDPEAMETSAÜLEMKÄSKKIRI | |
|  | (digitaalallkirja kuupäev) nr 1-5.1/25 | |



**Metsatee kasutusse andmine**

**(Endu tee)**

Saaremaa Vallavalitsus esitas 31.05.2022 e-kirjaga soovi Riigimetsa Majandamise Keskuse valduses Kihelkonna metskond 437 kinnisasjal (katastritunnus 48301:001:0588) oleva Endu tee avalikuks otstarbeks kasutusse andmise lepingu sõlmimiseks. Kihelkonna metskond 437 kinnisasja valitsejaks on Keskkonnaministeerium ja volitatud asutuseks Riigimetsa Majandamise Keskus.

Tulenevalt eeltoodust ja lähtudes ehitusseadustiku § 93 lõikest 2, Vabariigi Valitsuse 09. jaanuari 2007. a määrusega nr 4 kinnitatud “Riigimetsa Majandamise Keskuse põhimääruse” § 18 lõikest 5 ja Riigimetsa Majandamise Keskuse juhatuse 18.01.2022. a otsuse nr 1-32/1 „RMK kinnisasjade kasutusse andmise juhend“ peatükist 6 ja Riigimetsa Majandamise Keskuse 20.04.2021 otsuse nr 1-32/34 „Volituste andmine vara kasutusse andmise otsustamiseks“ punktist 1.4 ning esitatud taotlusest otsustan

1. Anda *Saaremaa valla* (edaspidi nimetatud *kasutaja*, vallavalitsuse registrikood 77000306, aadress Tallinna 10, Kuressaare linn, 93819, Saare maakond) kasutusse käesolevas käskkirjas ja tee avalikuks otstarbeks kasutusse andmise lepingus sätestatud tingimustel ja ulatuses Saare maakonnas Saaremaa vallas Liivaranna külas olev *Endu tee*  (nr 4830233), mis asub Kihelkonna metskond 437 kinnisasjal (kinnistu registriosa nr 10081750, katastritunnus 48301:001:0588, riigi kinnisvararegistri kood KV57581, pindala 5,49 ha, maatulundusmaa). Tee pikkus on kokku ligikaudu 194 (138 + 56) m ja laius ligikaudu 6 m ning kasutusse antava ala suurus on ligikaudu 1164 m² ning selle asukoht on näidatud käesoleva käskkirja lisaks oleval asendiplaanil.
2. Määrata tee kasutusse andmise tingimused ja tähtaeg alljärgnevalt:
   1. tee anda kasutusse avalikuks otstarbeks;
   2. tee anda kasutusse tasuta ja tähtajaga 5 (viis) aastat. Kui üks lepingu pooltest ei ole hiljemalt 1 (üks) kuu enne lepingu lõppemist saatnud teisele lepingu poolele kirjalikku ettepanekut lepingu lõpetamiseks, pikeneb leping automaatselt järgnevaks 3 (kolme) aastaseks perioodiks. Analoogset lepingu pikenemise põhimõtet ei kohaldata järgnevate 3 (kolme) aastaste perioodide osas.
3. Saaremaa metsaülemal sõlmida tulenevalt käesoleva käskkirja punktidest 1, 2 ja 3 DHS-is vormide sarjas asuva vormi kohane metsatee avalikuks kasutusse andmise leping.

(allkirjastatud digitaalselt)

Andres Sepp

Peametsaülem

Jaotuskava: Jaan Prants, Ülo Lindjärv, Malle Viiburg